Diari Oficial de la Generalitat Valenciana


Sumari del DOGV 8864, del 23-07-2020 (2020/5887)

RESOLUCIÓ de 13 de juliol de 2020, de la directora general de Salut Pública i Addiccions, pel qual s'àmplia el termini màxim per a resoldre i notificar el procediment de 17 de febrer de 2020, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8864

Data del DOGV
:   23-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5887


Data del document
:   13-07-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 13 de juliol de 2020, de la directora general de Salut Pública i Addiccions, pel qual s'àmplia el termini màxim per a resoldre i notificar el procediment de 17 de febrer de 2020, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2020. [2020/5887]  
  
Antecedents  
1. L'article 12 de l'Ordre 4/2015, de 3 de desembre, de la Conselleria de Sanitat Universal i Salut Pública, per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius, disposa que el termini màxim per a resoldre i notificar els expedients serà de tres mesos a comptar des de la data de finalització del termini de presentació de sol·licituds.  
2. En data 16 de març de 2020 es va publicar en el DOGV, núm. 8763, Resolució de 17 de febrer de 2020 de la Conselleria de Sanitat Universal i Salut Pública per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2020.  
3. La publicació de la convocatòria de subvencions en matèria d'atenció i prevenció de les drogodependències i altres trastorns addictius es va publicar l'endemà passat de la declaració de l'estat d'alarma, que es va produir per Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19 i el Reial decret 465/2020, de 17 de març que ho modifica.   
4. La Disposició Addicional Tercera d'aquest reial decret estableix la suspensió dels termes i terminis per a la tramitació dels procediments de les entitats del sector públic, incloent, per tant, la suspensió del procediment de concessió d'aquestes subvencions. No obstant això, el paràgraf 4 d'aquesta mateixa disposició addicional tercera assenyala «4. Sense perjudici del que es disposa en els apartats anteriors, des de l'entrada en vigor del present reial decret, les entitats del sector públic podran acordar motivadament la continuació d'aquells procediments administratius que es referisquen a situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis».   
  
5. Mitjançant resolució de 15 d'abril de 2020 de la Consellera de Sanitat Universal i Salut Pública (DOGV núm. 8794 de 21 d'abril) s'acorda la continuació del procediment pel qual es concedeixen subvencions en matèria d'atenció i prevenció de les drogodependències i altres trastorns addictius per a l'exercici 2020. Vista l'anterior resolució, les sol·licituds es presentaran en el termini d'un mes comptat a partir de l'endemà al de la publicació de la resolució en el DOGV.  
6. En data 2 de juliol de 2020 es va publicar en la pàgina web de la Conselleria de Sanitat Universal i Salut Pública un llistat d'esmena de les sol·licituds presentades en virtut de l'Ordre 4/2015, de 3 de desembre i la resolució de 17 de febrer de 2020, pel qual es convoquen subvencions en matèria d'atenció i prevenció de les drogodependències i altres trastorns addictius.  
  
Fonaments de dret  
1. De conformitat amb el que es disposa en l'apartat 1 de l'article 21 de la Llei 39/2015, d'1 d'octubre, del Procediment Administratiu Comú de les Administracions Públiques, l'Administració està obligada a dictar resolució expressa i a notificar-la en tots els procediments qualsevol que siga la forma d'iniciació. En virtut d'això, en el procediment que ens ocupa, el termini màxim per a resoldre i notificar-lo és de tres mesos des de la data de finalització del termini de presentació de les sol·licituds.  
  
2. Per a garantir que la concessió de les ajudes ha de realitzar-se en règim de concurrència competitiva, d'acord amb els principis de publicitat, transparència, objectivitat, igualtat i no discriminació, buscant l'eficàcia i eficiència, establerts en l'article 8.3 de la Llei 38/2003, de 17 de novembre, General de Subvencions, i vist la complexitat del procediment derivat de l'elevat nombre de sol·licituds, import a distribuir, revisió de la documentació, requeriment de totes aquelles sol·licituds incompletes i tots aquells tràmits contemplats en els articles 9 i següents de l'Ordre 4/2015, de 3 de desembre, es requereix d'un elevat volum de recursos humans i materials, del qual no es disposa en l'actualitat, a causa dels nombrosos documents i requisits exigits a les entitats sol·licitants de la subvenció, així com a la diversitat dels documents que s'adjunten a la pròpia sol·licitud.  
  
3. La situació de tramitació del procediment, a més, s'ha vist agreujada per totes les dificultats ocasionades per la pandèmia internacional declarada per l'Organització Mundial de la Salut el passat 11 de març de 2020 per la situació d'emergència de salut pública ocasionada pel COVID-19.   
4. Totes dues circumstàncies ocasionen que existisca una dificultat per a completar la tramitació del procediment de concessió en el termini màxim establert en l'Ordre 4/2015, de 3 de desembre, per la qual cosa els interessats podrien pressuposar la no concessió de la sol·licitud presentada, tot i que els actes d'avaluació i selecció tendirien a la seua concessió vist que el silenci administratiu contemplat és negatiu.  
5. L'article 23.1 de la Llei 39/2015, d'1 d'octubre, del Procediment Administratiu Comú de les Administracions Públiques, permet excepcionalment ampliar el termini màxim de resolució quan les circumstàncies de personal i material el facen aconsellable, no podent ser aquest superior a l'establert per a la tramitació del procediment.   
6. Disposa l'article 10 de l'Ordre 4/2015, de 3 de desembre, que l'òrgan encarregat de l'ordenació i instrucció del procediment serà la Direcció General amb competències en matèria de drogodependències i altres trastorns addictius que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals haja de pronunciar-se la resolució.   
  
7. A aquest efecte, la Disposició Final Tercera autoritza el titular de la Direcció General amb competències en matèria de drogodependències i altres trastorns addictius, perquè en l'àmbit de les seues competències, adopte les mesures o resolucions necessàries per al desenvolupament i execució d'aquesta ordre.  
Sobre la base de l'anteriorment exposat, resolc:  
1. Ampliar el termini màxim de resolució i notificació del procediment pel qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2020. S'amplia per un període de 3 mesos més, de manera que el termini màxim per a resoldre el procediment s'amplia fins al 25 de novembre de 2020.  
2. La present resolució tindrà efecte a partir de l'endemà a la seua publicació en el Diari Oficial de la Comunitat Valenciana i resultarà aplicable al procediment pel qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2020, publicat en el DOGV 8763 de data 16 de març de 2020.  
3. Contra la present resolució d'ampliació de termini de resolució del procediment de concessió no cabrà cap recurs.  
  
València, a 13 de juliol de 2020, la Directora General de Salut Pública i Addiccions: Ofèlia Gimeno Forner.